
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград
Относно: Предложение за приемане на Стратегия  за управление и разпореждане на общинската собственост в Община Златоград за периода 2023- 2027 г. и Годишната програма за управление и разпореждане с имоти – общинска собственост в Община Златоград през 2024 година 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Стратегия за управление и разпореждане на общинската собственост на Община Златоград е изработена в изпълнение на чл. 8, ал. 8 от Закона за общинската собственост. Приема се за срока на мандата на Общински съвет, по предложение на Кмета на Общината. 

Стратегията определя политиката за управление и разпореждане на общинската собственост за периода 2023-2027 г. и ще продължи линията, която следва вече години: 


Строителство и рехабилитация на общинската инфраструктура с конкретни обекти, все по-широко разгръщане на уникалната ни социална политика, целяща подкрепа на най-уязвимите и най-безпомощните в условията на криза наши съграждани, приоритетно внимание към териториите на образованието, на културата и спорта, подпомагането на инвеститорите от местния бизнес.

На основание чл. 8, ал. 9 от Закона за общинската собственост, чл. 4, ал. 1 от Наредба № 2 за реда за придобиване, управление и разпореждане с общинско имущество на територията на Община Златоград, на базата на предложената Стратегия, е разработена Годишната програма за управление и разпореждане с имоти – общинска собственост на територията на Община Златоград през 2024 година. Програмата следва да се приеме до приемането на Бюджета на Общината за 2024 година.

Съгласно чл. 4, ал. 4 от Наредба № 2 за реда за придобиване, управление и разпореждане с общинско имущество на територията на Община Златоград, Кметът на Община Златоград представи проектите за  мандатната стратегия и годишната програма за управление на общинската собственост за публично обсъждане от местната общност, чрез публикуване, на 12 януари 2024 г., на интернет страницата на Община Златоград.

Публичното обсъждане се проведе на 26.01.2024 г. от 17.00 ч,  в заседателната зала Общинския съвет Златоград, преди публичното обсъждане на бюджета за 2024 г. 
Към дата на внасяне на настоящата Докладна записка не са постъпили предложения към така представените, за обсъждане, проекти на Стратегията и Годишната програма.
В изпълнение на чл. 8, ал. 8 и ал. 9 от Закона за общинската собственост внасям предложение за приемане на СТРАТЕГИЯ за управление и разпореждане на общинската собственост в Община Златоград за периода 2023 - 2027 г.  и Годишна програма за управление и разпореждане с имоти – общинска собственост на територията на Община Златоград през 2024 година.

Предлагам следните проекти на

I. РЕШЕНИЕ:


Общински съвет Златоград на основание  чл. 21, ал. 1, т. 12 от Закона за местно самоуправление и местна администрация, във връзка с чл. 8, ал. 8 от Закона за общинската собственост, чл. 4, ал. 4 от Наредба № 2 на Общински съвет – Златоград за реда за придобиване, управление и разпореждане с общинско имущество

РЕШИ


Приема СТРАТЕГИЯ за управление и разпореждане на общинската собственост в Община Златоград за периода 2023- 2027 г., приложена към настоящето решение.

II. Р Е Ш Е Н И Е

Общински съвет Златоград на основание чл. 21, ал.1, т. 12 от ЗМСМА, във връзка с чл. 8, ал. 9 от Закона за общинската собственост и чл. 4, ал. 1 и ал. 4 от Наредба № 2 на Общински съвет Златоград, за реда за придобиване, управление и разпореждане  с общинско имущество на територията на Община Златоград,      

Р Е Ш И:
Приема ГОДИШНА ПРОГРАМА за управление и разпореждане с имоти – общинска собственост на територията на Община Златоград през 2024 година, приложена към настоящото решение. 
Неразделната част от настоящото предложение е Протокол от проведеното  публично обсъждане на Проекта на Стратегия за управление и разпореждане на общинската собственост в Община Златоград за периода 2023- 2027 г. и Проекта на Годишна програма за управление и разпореждане на имоти – общинска собственост в Община Златоград за 2024 година. 
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

